L-UE tipprojbixxi linji tal-ajru tal-Belarus milli jtiru fi spazju tal-ajru Ewropej Ritratt: AFP- Getty Images L-Unjoni Ewropea qalet li se tkun qed tipprojbixxi linji tal-ajru tal-Belarus milli jkunu jistgħu jtiru fi spazju tal-ajru Ewropej. Dan l-iżvilupp seħħ wara laqgħa speċjali tal-Kunsill Ewropew bejn il-mexxejja Ewropej, li fiha ipparteċipa wkoll il-Prim Ministru Robert Abela. Kull stat membru mhux biss qabel li linji tal-ajru Ewropej m'għandhomx joperaw lejn il-Belarus imma wiegħdu wkoll iktar sanzjooniijeti ekonomiċi fuq il-pajjiż. Huma talbu għal ħelsen immedjat tal-ġurnalist Roman Protasevich u s-sieħba tiegħu. Il-pajjiżi tal-Punent akkużaw lill-Belarussja li ħatfu l-ajruplan tar-Ryanair. L-awtoritajiet tal-Belarus ppubblikaw filmat ta' Protasevich fejn fih huwa qal li jinsab f'qagħda tajba u ammetta għar-reati li qed jiġi akkużat bihom minn pajjiżu. Il-President tal-Kummissjoni Ewropea, Ursula von der Leyen, qalet li l-Belarussja użat il-kontroll tal-ispazju tal-ajru tagħha biex twettaq "ħtif tal-istat". Filwaqt li ddeskriviet l-imġieba bħala waħda skandaluża, qalet li dan huwa attakk fuq id-demokrazija, fuq il-libertà tal-espressjoni u fuq is-sovranità Ewropea.